CELEX: C2004/300/33
Language: sl
Date: 2004-12-04 00:00:00
Title: Sodba Sodišča (prvi senat) z dne 21. oktobra 2004 v zadevi C-8/03 (predlog za sprejem predhodne odločbe Tribunal de première instance de Bruxelles): Banque Bruxelles Lambert SA (BBL) proti državi Belgiji (Šesta direktiva DDV — Člena 4 in 9(2)(e) — Izraz davčni zavezanec — Kraj opravljanja storitev — SICAV)

4.12.2004   
            
            
               SL
            
            
               Uradni list Evropske unije
            
            
               C 300/17
            
         
      SODBA SODIŠČA
   
   (prvi senat)
   z dne 21. oktobra 2004
   v zadevi C-8/03 (predlog za sprejem predhodne odločbe Tribunal de première instance de Bruxelles): Banque Bruxelles Lambert SA (BBL) proti državi Belgiji (1)
   
   (Šesta direktiva DDV - Člena 4 in 9(2)(e) - Izraz davčni zavezanec - Kraj opravljanja storitev - SICAV)
   (2004/C 300/33)
   Jezik postopka: francoščina
   V zadevi C-8/03, katere predmet je predlog za sprejem predhodne odločbe na podlagi člena 234 ES, naslovljen na Sodišče na podlagi odločbe Tribunal de première instance de Bruxelles (Belgija) z dne 24. decembra 2002, ki je prispel na Sodišče dne 10. januarja 2003, v postopku, ki poteka med Banque Bruxelles Lambert SA (BBL) in državo Belgijo, je Sodišče (prvi senat), v sestavi P. Jann predsednik senata, A. Rosas, sodnik, R. Silva de Lapuerta, sodnica, K. Lenaerts in S. von Bahr (poročevalec), sodnika, generalni pravobranilec: M. Poiares Maduro, sodni tajnik: M.-F. Contet, glavna administratorka, dne 21. oktobra 2004 razglasilo sodbo, katere izrek se glasi kot sledi:
   Investicijske družbe z variabilnim kapitalom (sociétés d'investissement à capital variable - SICAV), katerih edini namen je skupno vlaganje kapitala, zbranega pri javnosti, v prenosljive vrednostne papirje, skladno z Direktivo Sveta 85/611/EGS z dne 20. decembra 1985 o usklajevanju zakonov in drugih predpisov o kolektivnih naložbenih podjemih za vlaganja v prenosljive vrednostne papirje (KNPVP), štejejo za davčne zavezance v smislu člena 4 Šeste direktive Sveta 77/388/EGS z dne 17. maja 1977 o usklajevanju zakonodaje držav članic o prometnih davkih - Skupni sistem davka na dodano vrednost: enotna osnova za odmero, tako da je kraj opravljanja storitev iz člena 9(2)(e) iste direktive, ki so opravljene za SICAV-e s sedežem v državi članici, različni od tiste, kjer ima sedež izvajalec, kraj, kjer imajo te SICAV sedež svoje dejavnosti.
   
      (1)  UL C 44, 22.2.2003.